Նախագահ Քոչարյանի այցի աշխատանքային ծրագրում բնականաբար չէր կարող չներառվել Ռուսաստանի հարավի հայահոծ այդ մարզի հայ համայնքի ու նրա ղեկավարների հետ հանդիպումները: Առհասարակ Դոնի Ռոստովի հայության մեծամասնությունը նախկին անեցիներ են, ովքեր այդ կողմերում հաստատվել են Բագրատունյաց հզոր մայրաքաղաքի կործանումից հետո: Մեծ տեղ ու ժամանակ է պետք որպեսզի թվարկենք, թե ռուսական պետությանը և թե հայ մշակույթին ինչ մեծանուն գործիչներ է պարգևել այս համայնքը: Դոնի Ռոստովի հայությունը միշտ էլ ապրել է հայաստանի ու հայության հոգսերով: